**ILTAKOULU RY  PÖYTÄKIRJA**

**HALLITUKSEN KOKOUS 5/2019**

**Paikka: Pinni A Ylävitonen**

**Aika: keskiviikko 6.3.2019 kello 17.00**

**Paikalla:**

Samuel Jokela, puheenjohtaja

Juulia Hietala, sihteeri

Aino Uutela

Arttu Rintanen *poistui klo 17.29.*

Elmeri Vasamies

Emilia Kautto

Emmi Nieminen

Henna Hurskainen

Jasmin Rikkonen

Lotta Ketola

1. **Kokouksen avaaminen**

Avataan kokous klo 17.01.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Emmi Nieminen ja Aino Uutela.

1. **Kokouksen esityslistan hyväksyminen**

Hyväksytään esityslista.

1. **Ilmoitusasiat ja posti**

Pareto ry:lta tuli viesti, että he järjestävät keskusteluillan Olli Rehnin kanssa. He tiedustelivat löytyisikö meiltä kiinnostuneita tapahtumaan. Kiinnostusta löytyy, joten informoidaan jäsenistöämme tapahtumasta.

1. **Sähköiset päätökset**

a) Karoliina Vaakainen esitti 21.2, että valmennuskurssi-iltamat siirretään perjantaille 26.4. ja alkuperäisellä päivämäärälle 25.4. torstaille tulisi Circus Maximus, jonka suunnittelee Yeti Kakko ja Eetu Tulonen. Esitys hyväksyttiin.

b) Arttu Rintanen esitti 21.2 että tilaamme 200 kappaletta helvettivappu-merkkejä. Esitys hyväksyttiin.

c) Samuel esitti 23.2 että emme mainosta Iltakoulun nimissä sitoutumattomuuteen vedoten Liike Nyt:in työmahdollisuutta, jota he pyysivät mainostamaan jäsenistöllemme. Esitys hyväksyttiin.

d) Arttu Rintanen ehdotti 23.2. että käytämme haalarimerkissä vuohetonta pentagrammia. Vastaehdotuksena Samuel Jokela esitti, että käytämme tähdellistä versiota, jossa ei ole pentagrammia. Samuel Jokelan vastaehdotus hyväksyttiin.

e) Karoliina Vaakanainen ehdotti 25.2 että varaamme Omenahotellista huoneen Ruotsinlaivasimulaatiota (ti 23.4.) varten, joka kustantaa 60-70 euroa. Esitys hyväksyttiin.

f) Elmeri Vasamies ehdotti 26.2. että varataan Heneltä kuljetukset wappumökkiä varten hintaan 420€. Hinta nousee viime vuodesta 30€, koska sunnuntai nostaa työntekijäkustannuksia. Esitys hyväksyttiin.

g) Elmeri Vasamies esitti 4.3. että varataan Iltakoululle 55 lipun kiintiö Särkän Märkään. Kyselyn tulosten perusteella jatkopaikkana toimii Union ja esiintyjänä Karri Koira. Esitys hyväksyttiin.

1. **Talous**
	1. Taloustilanne

Taloustilanne tällä hetkellä 11 916,74 euroa.

* 1. Laskut ja korvaukset

Ehdotetaan että maksetaan seuraavat laskut ja korvaukset:

1. PunaMusta Oy:n lasku 17,51 euroa
2. Lotta Ketolalle iltakoulun webhotellin käyttömaksusta 48,53 euroa
3. Henna Hurskaiselle jalkapallomaalivahdin hanskoista 19,99 euroa
4. Henna Hurskaiselle Boomi ry:n vuosijuhlista 57,50 euroa
5. Anna Taavilalle viime vuoden pikkujouluista rekvisiitasta 7,96 euroa
6. Anna Taavilalle pikkujoulujen palkinnoista 15,89 euroa
7. Tuloveroa 618 euroa
8. Omenahotellille 130 euroa hotellihuoneista
9. **Kevätkokous**

a) Päivämäärä

Alustava päivämäärä to 28.3. klo 11.

Kevätkokoukseen tullaan esittämään ideoita varainhankinnasta varainhankintaillan ajatusten perusteella.

b) Ponnet

Viime syyskokouksen hyväksytyt ponnet, jotka pitää huomioida toiminnassamme:

Ville Tynkkynen esitti toivomuspontta, jonka mukaan toimintasuunnitelma jaetaan tulevaisuudessa kahteen erilliseen dokumenttiin: 1) jatkuvan toiminnan kuvaus ja 2) toimintasuunnitelma.

Roope Tukia esitti toivomuspontta, jonka mukaan sääntöihin kirjattaisiin siirtoäänivaalitapa käytettäväksi hallituksen valintaan.

Markus Rahja esitti toivomuspontta, jonka mukaan hallitus valmistelee pysyvän työjärjestyksen yhdistyksen kokouksiin.

Konsultoidaan Rahjan pontta.

1. **Edustustehtävät**
	1. Puolue ry

Kysytään toimikunnilta, löytyykö halukkaita vuosijuhlille omakustanteisesti. Jokainen kyselee oman sektorinsa toimikunnalta kiinnostuneita. Jos useampia halukkaita, arvotaan osallistujat.

* 1. Budjetti

Tällä hetkellä edustamiskuluihin on 592 euroa jäljellä. Käytännössä tämä tarkoittaa sitä, että jokaiselle kustannetaan puolet yhdestä edustustehtävästä. Jatkossa tarkoitus erotella edustustehtäviin myös kansainvälisyyssektori, jonka edustuskulut ovat tähän mennessä sijoittunut kv-budjettiin. Tehdään tästä mahdollisesti esitys kevätkokoukseen.

* 1. ESN FINT

ESN FINT kutsunut kaikki kv-vastaavat heidän vuosijuhlilleen. Siihen ei löydy budjetista rahaa, joten Jasmin voi mennä halutessaan omakustanteisesti.

e) Vuosijuhlaliput

Haetaan korvaukset vuosijuhlista korvaushakemuksena.

f) Lahjat Boomille ja VOO:lle

Boomi ry:lle ostetaan rokotepaketti (23 euroa). VOO:n toiveesta lahjoitus luonnonsuojeluliitolle (10 euroa).

1. **Ilmastoveivi2019**

Meille tuli ehdotus, että lähdemmekö mukaan Ilmastoveivi-kampanjaan. Tampereen yliopisto on allekirjoittanut jo veivin. Samuel keskusteli kampanjan johdon kanssa ja he esittivät, että kyse on sitoutumattomasta kampanjasta. Meiltä tämä kampanja vaatisi mainostusta sosiaalisessa mediassa, ei muuta. Painopiste on vaikuttaa, että Suomen EU-puheenjohtajauus kaudella ilmastonmuutos ja sen ehkäiseminen ovat keskiössä.

Ainejärjestönä me voimme informoida jäsenistöä tästä. Samuel näkee, että meidän resurssimme riittävät kampanjan somettamiseen. Arttu näkee, että tässä voi silti olla ongelmia sitoutumattomuuden kannalta, ja näkee että olisi parempi tehdä ilmastotekoja omana yhdistyksenä. Emmi ei myöskään koe, että Iltakoulun olisi mielekästä lähteä kampanjaan.

Koska kaikki eivät ole paikalla, tehdään sähköinen äänestys asiasta, jotta jokainen saa äänestää lähdemmekö mukaan kampanjaan.

1. **Liikunta**

a) OSM lentopallo ja OSM jalkapallo

Iltakoulu on ajoittain maksanut OSM lentopallon osallistumismaksun osallistujille, ja sitä pyydettiin maksettavaksi Iltakoulun toimesta. Jos maksamme tämän, niin silloin pitää maksaa myös jalkapallon OSM. Liikuntasektorilla on myös tehty suuria hankintoja tänä vuonna, joten liikuntasektorin budjetti ei tähän riitä.

Halua on kuitenkin tukea edes osittain. Kysytään tarkemmin osallistujien määrästä sekä muista yksityiskohdista, ja äänestetään asiasta sähköisesti.

b) Maaliskuun liikuntakokeilu

Kiipeilyyn on ilmoittautunut nyt kuusi osallistujaa.

c) Pipolätkä 20.3.

Tällä hetkellä ei joukkuelaisia, yritetään rekrytoida pelaajia.

d) Poikkitieteellinen pakkaspäivä

Tapahtuma on tiistaina 12.3.

e) Korista ja gangstaräppiä

Kenttää ei ole vielä varattu, mutta se on työn alla.

f) Vappuolympialaiset

Tarkoituksena järjestää vappuviikoilla 26.4. vappuolympialaiset, joissa tuutorit tai fuksit voisivat pitää liikuntarasteja.

1. **Yhdenvertaisuus ja tutor**

Tuutorit on nyt nimetty. 17 tuutoria ja vain yksi maisterituutori.

**13. Varainhankinta**

Ei uusia asioita.

**14. Valmennuskurssi**

20 ilmoittautunutta ja kaksi materiaalipakettia tilattu. Aktivoidaan sosiaalinen media tämän osalta.

**15. Työelämä ja alumni**

a) Excu

Järjestetään keskiviikkona 3.4. Varmat kohteet ovat sosiaali- ja terveysministeriö sekä Suomen Punaisen Ristin kansainvälinen osasto. Milton Groupilta odotetaan vielä vastausta. Ensi keskiviikkoon mennessä tarkoitus saada eventti ulos.

Jäsenistölle tehtiin facebook-kysely, löytyykö halua kasvattaa excujen määrää maksamalla itse menokustannukset. Vastanneista (46) 43 ihmistä on valmis maksamaan itse, joten tänä vuonna järjestetään kolme excua joiden matkakustannukset maksetaan itse. Pyritään tänä vuonna siihen, että otettaisiin excuille mahdollisimman paljon eri osallistujia, eikä ainoastaan perinteisessä ilmoittautumisjärjestyksessä.

b) Kevään alumnitapahtuma

Viiniä sohvalla -tapainen tapahtuma maistereille. Järjestetään tämä syksyllä koska kevät on huono ajankohta vapun ja alkavien töiden vuoksi.

**16. Kulttuuri**

Kiia esittää, että käytetään 60 euroa Viiniä Sohvalla Hiski Haukkala -tapahtumaan, koska tapahtumaan tarvitaan ainakin kaksi tonkkaa viiniä (2 litraa per 28 henkeä) sekä naposteltavaa. Kaikkea ei välttämättä käytetä. Hyväksytään esitys.

**17. Koulutuspolitiikka**

Maanantaihin mennessä on pyydetty nimeämään koulutuksen suunnitteluryhmä. Viisi henkilöä on ilmoittautunut opetusneuvoston jäseneksi, joten tiedustellaan heiltä halua suunnitteluryhmään. Tarkoituksena on jatkaa opetusneuvostoa samalla mallilla.

Emilia koittaa tehdä hallintohimmeliä kopo-asioiden selventämiseksi.

Emilialta löytyy myös halua järjestää kopoviini-iltoja.

 **18. Kehitysyhteistyö ja kansainvälisyys**

a) Kv-tutoreiden rekry

Tutorhaku yhdistämisten vuoksi tällä hetkellä on vain 30 kv-tutoria, vaikka pitäisi olla 50. Millään ainejärjestöllä ei ole tällä hetkellä tarpeeksi kv-tutoreita. Järjestetään näin ollen infotapahtuma kv-tutoroinnista ja avataan lisähaku.

b) Laser Tag (Johto)

Järjestetään keskiviikkona 3.4. Jasmin esittää, että käytetään tapahtumaan 40 euroa. Hyväksytään esitys.

c) Karaokeilta Tiikerihaissa

Järjestetään karaokeilta Tiikerihaissa 13.3.

d) LFC hengailuilta
Alustavasti 19.3. hengailuilta Passionissa.

**19. Viestintä**

a) Nettisivun päivitys

Lotta laittoi hallituksen jäsenille kaksi tarjousehdotusta, jotka olemme saaneet. Yksimielisesti Eeva Lammisen tarjous on parempi (620 euroa). Samuel pyytää vielä Janne Kajanderilta tarjousta nettisivujen uudistamisesta ennen Lammisen hyväksymistä.

b) Earth Hour -tapahtuma 28.3.

Suunnitteilla lautapeli-ilta kynttilän valossa. Lauantai tietysti hieman haastava päivä. Lotta esittää, että käytetään tapahtumaan 20 euroa, joka menisi sitten tapahtumabudjetista. Hyväksytään esitys.

**20. Menneet tapahtumat**

a) Kolmioetkot 21.2.

Osallistujia oli paljon, joista iltakoululaisia noin 20. Kekkonen meni hyvin kaupaksi. Jatkoina olivat kolmiot. Ohjelmassa oli kisailua ja hyvä meininki. Pöhinäpönttö jäi hatanpäälle joten haetaan se sieltä, kun ehditään.

b) Kansainväliset sitsit 28.2

Kaikki onnistui hyvin ja osallistujia oli noin 90. Haalarimerkit olivat hukkuneet, ja ne löytyivät vasta myöhemmin Pinni A:sta.

**21. Tulevat tapahtumat**

a) Hiski Haukkala viiniä sohvalla 7.3.

Ei uutta.

b) IK goes Wine tasting 14.3.

Tällä hetkellä 18 ilmoittautunutta, tapahtumaan mahtuu yhteensä 30 osallistujaa.

c) 15.3 Tasa-arvon hengailuilta

Mags soittamassa levyjä ja Radikaalit ristipistot mukana. Paikkana toimii Toas Markuksentori klo 18 alkaen.

d) Varainhankintailta 19.3.

Tarkoituksena järjestää mahdollisimman rento ilta. Tarjotaan tapahtumassa viiniä ja naposteltavaa. Paikka vielä auki, tutkitaan asiaa. Tehdään pikimmiten Facebook -tapahtuma ja laitetaan paikka sinne myöhemmin sen varmistuttua.

e) 21.3. St. Patrick's day -sitsit.

Ilmoittautuminen aukesi eilen, joka meni heti täyteen Iltakoulun kohdalta. Ensi maanantaina aukeaa lipunmyynti kaikille, jos muiden kiintiöiden liput eivät ole menneet siihen mennessä.

f) IA:n ja Cortexin yhteistapahtuma 26.3.

Eventti julkaistu, ilmoittautuminen alkaa huomenna. Ilmoittaudutaan neljän hengen joukkueissa. Juomapelejä ja aktiviteetteja tiedossa.

g) Pubivisa Tipsy ry:n kanssa

Järjestetään 8.4. englanninkielinen tapahtuma Tipsy ry:n kanssa. Tapahtuma suunnitteluasteella vielä, järjestetään tapaaminen joko 18.3 tai 22.3. tapahtuman osalta.

h) Vappuviikot

Alustavasti vappuviikkojen tapahtumat tulevat ulos sunnuntaina, mutta katsotaan jos saataisiin ulos aikaisemmin.

Vappumökki ja kuljetukset sinne ovat varattu.

Omenahotellin huoneet ovat varattu.

Ostettu 55 lippua Särkän märkään Unioniin.

**22. Vuosijuhlat**

Pakka Nokian Kerhola, päivämäärä 16.11. Juhlapuhuja on nyt valittu ja sillispaikasta on pyydetty tarjoukset.

**23. Jäsenrekisteri**

Aikaisemmin ollaan pohdittu, että onko rekisteri uuden GDPR:n mukainen. Yhdistyslain mukaan yhdistyksellä oltava rekisteri jäsenistään, ja rekisteri ei ole ristiriidassa sen kanssa. Rekisteri ei ole kuitenkaan ajankohtainen ja se pitää päivittää. Samuel tiedustelee, miten aikaisemmat hallitukset ovat päivittäneet rekisteriä tehokkaalla tavalla.

**24. Muut esille tulevat asiat**

Ei muita asioita.

**25. Seuraavan kokouksen ajankohta**Seuraava kokous on 20.3. klo 17.

**26. Kokouksen päättäminen**

Päätetään kokous klo 19.42.

Samuel Jokela, puheenjohtaja Juulia Hietala, sihteeri

Emmi Nieminen, pöytäkirjantarkastaja Aino Uutela, pöytäkirjantarkastaja